Kook met kondensmelk: ou gunsteling net vir jou! | SARIE
Kook met kondensmelk: ou gunsteling net vir jou!
Soet, soeter, kondensmelk! Daai woorde sal altyd in my kop sing as ek my hand op 'n blikkie van dié soetbederf sit. As kind het ek graag geluister hoe my pa, Harry, vertel van sy dae in die oorlog. Hul bederf was 'n blikkie kondensmelk in 'n rat pack. Hy het dit alleen uitgedrink wanneer hy huis toe verlang het. Dit bly steeds een van sy gunstelinge.
Met Kersfees om die draai is dit ook tyd vir nolstalgies wees. Wie kan nee sê vir 'n kondensmelk-piesangtert met die dik vla en klapperkoekie-krummel? Hy is altyd welkom op my tafel!
Hier's dié soet bederf net vir jou.
• 1 pakkie (200 g) Tennis-beskuitjies
Maak eerste die vla: Verhit melk in 'n kastrol. Meng vlapoeier en suiker en voeg 'n klein bietjie van die warm melk by. Meng tot 'n pasta. Voeg pasta by die warm melk en hou aan met roer tot die vla dik word. Gooi vla uit in 'n bak en sit 'n stuk kleefplastiek bo-op. Dit keer dat 'n vel vorm.
Jy kan nou 'n ronde bak van sowat 20 cm in deursnee of 'n vierkantige bak, ook van sowat 20 cm in deursnee, gebruik. Doop die beskuitjies in die 250 ml suurlemoensap en pak een laag onderin die bak. Sny piesangs in skywe en pak in 'n laag bo-op, gevolg deur nog 'n laag beskuitjies. Gooi al die vla oor.
Pak nog 'n laag beskuitjies, wat ook in suurlemoensap gedoop is, gevolg deur nog 'n laag piesangs bo-op. Meng kondensmelk met 200 ml suurlemoensap. Terwyl jy roer, sal die kondensmelk dik word. Smeer oor en plaas in yskas vir minstens 4 uur.